Document ID: 32004D0774

KOMISJONI OTSUS,
9. november 2004,
millega teatatakse ühise kalanduspoliitika raames asutatud Põhjamere piirkondliku nõuandekomisjoni tegevuse alustamisest
(2004/774/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuli 2004. aasta otsust (EÜ) nr 585/2004, millega asutatakse ühise kalanduspoliitika raames piirkondlikud nõuandekomisjonid, (1) eriti selle artikli 3 lõiget 3,
võttes arvesse Ühendkuningriigi poolt 10. septembril 2004 Belgia, Taani, Saksamaa, Hispaania, Prantsusmaa, Madalmaade, Rootsi ja Ühendkuningriigi nimel edastatud soovitust,
ning arvestades järgmist:
(1)
Nõukogu 20. detsembri 2002. aasta määrus (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (2) ning otsus (EÜ) nr 585/2004 loovad raamistiku piirkondlike nõuandekomisjonide moodustamiseks ja tööks.
(2)
Otsuse (EÜ) nr 585/2004 artiklis 2 nähakse ette piirkondlik nõuandekomisjon, mis hõlmaks Põhjamerd (ICES IV ja IIIa püügipiirkonda).
(3)
Vastavalt otsuse (EÜ) nr 585/2004 artikli 3 lõikele 1 on kalandussektori ja muude huvigruppide esindajad esitanud taotluse kõnealuse piirkondliku nõuandekomisjoni tegevuse alustamise kohta Belgiale, Taanile, Saksamaale, Hispaaniale, Prantsusmaale, Madalmaadele, Rootsile ja Ühendkuningriigile.
(4)
Otsuse (EÜ) nr 585/2003 artikli 3 lõike 2 kohaselt on asjaomased liikmesriigid kindlaks teinud, kas taotlus Põhjamere piirkondliku nõuandekomisjoni kohta on vastavuses kõnealuse otsuse sätetega. 10. septembril 2004 edastasid asjaomased liikmesriigid komisjonile soovituse kõnealuse piirkondliku nõuandekomisjoni kohta.
(5)
Komisjon on hinnanud huvitatud poolte esitatud taotlust ja soovitust otsuse (EÜ) nr 585/2004 põhjal ning ühise kalanduspoliitika eesmärkide ja põhimõtete valguses ning jõudnud seisukohale, et Põhjamere piirkondlik nõuandekomisjon on valmis tööd alustama,
ON TEINUD JÄRGMISE OTSUSE:
Ainus artikkel
Otsusega (EÜ) nr 585/2004 asutatud Põhjamere piirkondlik nõuandekomisjon alustab tööd 1. novembril 2004.
Brüssel, 9. november 2004

Labels: 15
6
20